שיחה:אולה קרבצ'נקו

message: הטויוטות שנמצאו במחשבו של אדיר חבני לדבריו תוכננו להשלח לגורמים במשטרה. המשטרה חקרה את מחשבו של חבני ולא מצאה דבר המעיד על למידת פרטים אודות פרטי הרצח.
יש עוד כל כך הרבה נגדה לרשום.. אבל לא נורא האמת תתפוצץ ממש בקרוב 2A0D:6FC7:20A:15C1:A99B:8EA0:49E8:4B5 14:00, 12 בנובמבר 2021 (IST)
thread_title:  לא עשיתם תחקיר מעמיק 

message: (ודאי יהיה מוסכם על כולם שקרבצ׳נקו בפני עצמה אינה עוברת את הרף לאמנים, אין טעם לפרט בהבט זה)
התוכן האנציקלופדי היחיד שהערך מכיל נוגע אך ורק לרצח תאיר ראדה, החקירה המשטרתית, המשפט, והדיון הציבורי־תקשורתי שסובב להם בעשרות השנים הללו. הוא לא נוגע לקרבצ'נקו בפני עצמה כאישיות, במצב שבו כביכול יש אפשרות לכתוב על אודותיה בערך אנציקלופדי נפרד.
אפילו הדף ”רומן זדורוב“ הוא הפניה בלבד (כראוי וכנדרש)...― מקף︙ණ‏ 16:29, 19 ביולי 2022 (IDT)
replies: text: אם רומן זדורוב זו רק הפניה לרצח תאיר ראדה על אחת כמה וכמה שאולה קרבצ'נקו חסרת חשיבות כשלעצמה. עמירם פאל - שיחה 17:46, 19 ביולי 2022 (IDT)
replies: text: :אין חשיבות דוד55 - שיחה 06:24, 20 ביולי 2022 (IDT)
replies: text: ::גם בעיניי אין הצדקה לערך עצמאי, מספיקה התייחסות בערך על הרצח. Lostam - שיחה 14:58, 20 ביולי 2022 (IDT)
replies: text: :::חסרת חשיבות. כל מה שיש לכתוב עליה כבר נכתב בערכים: רצח תאיר ראדה, צל של אמת, אמת של צל, צל כבד, האריות של הצל וכו'. בר 👻 שיחה 15:40, 20 ביולי 2022 (IDT)
replies: text: ::::אין חשיבות לערך Yyy774 - שיחה 23:02, 20 ביולי 2022 (IDT)
replies: text: ::::: כאשר פורסמה הידיעה בעניין ה-DNA שנתגלה, היה כתוב בידיעה בתבנית:חדשות ואקטואליה ראשי התיבות של שמה א"ק. מאחר ששמה כבר פורסם, וראיתי שיש לה ערך, אז כתבתי את שמה עם קישור פנימי, ואולי זה עורר את דיון החשיבות. אני מתייג את כותב הערך  משתמש:דוד שי. אגסי - שיחה – הטיות יש לתקן 02:05, 21 ביולי 2022 (IDT)
replies: text: ::::::נראה לי שאין חשיבות כערך נפרד. PRIDE! - שיחה 11:03, 21 ביולי 2022 (IDT)
לדעתי יש חשיבות, וצירוף פסקה על שמה לערך ה"גדול" סתם תסרבל איתן - שיחה 07:41, 22 ביולי 2022 (IDT)

text: אין צורך להוסיף פסקה שלמה. די להזכיר את שמה בערך העיקרי. גילגמש • שיחה 12:29, 22 ביולי 2022 (IDT)
replies: text: :לכלל קורות חייה של קרבצ'נקו אין חשיבות אנצקילופדית בפני עצמם. החשיבות נובעת רק מהשיוך לפרשת הרצח (ולא לחינם רוב רובו של תוכן הערך מתייחס לפרשה), ולכן שם המקום לפרט. כפי שכבר צויין בדיון, אפילו על רומן זדורוב עצמו - שהוא דמות הרבה יותר משמעותית בפרשה - אין ערך עצמאי.

text: :אפנה גם את תשומת הלב לכך שבעקבות פרשת רצח ג'ורג' פלויד היה ניסיון לכתוב ערכים עצמאיים על הקורבן עצמו (נמחק בהצבעה), ועל הרוצח (נמחק בדיון). גם שם הקהילה הסכימה שהפרטים הרלוונטיים הם בערך על הפרשה עצמה ולא צריך לפרט בערך עצמאי את קורות חייו של כל שחקן בה, כולל הבולטים שבהם. Dovno - שיחה 17:10, 22 ביולי 2022 (IDT)
replies: text: ::אכן, כל ההיכרות הציבורית עם א"ק היא בעקבות הקשר שלה לפרשת רצח תאיר ראדה, אבל בערך שלפנינו יש פרטים רבים על העיסוק התקשורתי בא"ק ועל מאבקה לטיהור שמה, שאין טעם להעמיס אותם על הערך רצח תאיר ראדה, אבל יש להם חשיבות, ואין לשלוח את הקורא ללקט אותם בפרקים שבהם הם מפוזרים. דוד שי - שיחה 08:26, 23 ביולי 2022 (IDT)
replies: text: ::: האם יש תקדימים לפיצול ערכים כזה ב:קטגוריה:פרשיות רצח בישראל, נוסף על עמוס ברנס? אגסי - שיחה – הטיות יש לתקן 10:38, 23 ביולי 2022 (IDT)
replies: text: ::::יש רוצחים שנכתב עליהם ערך, אף שכל פרסומם נובע מהרצח שביצעו, למשל ברוך גולדשטיין ויגאל עמיר. להבדיל, א"ק אינה רוצחת, ורק הייתה חשודה. האם יש תקדים לערך על חשוד שטוהר, בנוסף לערך על הרצח? כן אברהם סטבסקי וצבי רוזנבלט, שהיו חשודים ברצח ארלוזורוב. דוד שי - שיחה 11:12, 23 ביולי 2022 (IDT)
replies: text: ::::: זה גבולי. בעיקרון בפרשות מאוד חשובות, מאפשרים ערכים על דמויות בפרשה, כך, למשל ברצח רבין יש גם ערך על מרגלית הר-שפי. ובלי להשוות בעניין אנה פרנק יש :קטגוריה:אישים שקשורים לאנה פרנק אגסי - שיחה – הטיות יש לתקן 11:51, 23 ביולי 2022 (IDT)

text: :::אם אותם פרטים חשובים להבנת הפרשה, הם לא "יעמיסו" על הערך הראשי, אלא להיפך - נחוצים שם. דווקא פיזור פרטים אלו בין ערכים שונים הוא שישלח את הקורא המעוניין במידע על כלל הפרשה ללקט את הפרטים בין ערכים שונים. Dovno - שיחה 12:23, 23 ביולי 2022 (IDT)
replies: text: ::::: מסכים עם דוד שי איתן - שיחה 13:16, 23 ביולי 2022 (IDT)
replies: text: ::::::אני לא יודע מה הרף לאמנים, אבל אם היא לא עוברת אותו (למרות הכתבה בהארץ והתערוכה), אז אין לערך חשיבות. תאו הארגמן - שיחה 04:50, 24 ביולי 2022 (IDT)

text: :::: אני לחלוטין מסכים עם הגישה שבהודעה האחרונה של דובנו, וראו גם את סאגת הפיצולים של ערכי החזיתות במלחמת רוסיה–אוקראינה.― מקף︙ණ‏ 12:13, 25 ביולי 2022 (IDT)
replies: text: :::::אני רואה בערך חשיבות. רצח תאיר ראדה זו אחת הפרשות הכי גדולות שקמו במדינה שלנו. נכון, כאמנית היא חסרת חשיבות. אך כאישיות היא "מספיק" מוכרת ברחבי הארץ. גם על זדורוב עצמו הייתי כותב ערך, אך זה דיון ליום אחר. קרבצ'נקו הייתה הדמות המרכזית בשתי סדרות (בנוסף לדמות ראשית באחת מפרשיות הרצח הגדולות ביותר בארץ), ואני חושב שזה מבהיר את חשיבותה כאישיות. אם הערך הזה לא ישרוד, אני מציע לכתוב את הערך חשודים ברצח תאיר ראדה (מקביל לחשודים כג'ק המרטש). ברק אברגיל ~ דברו איתי ~ מיזם האירוויזיון 23:55, 25 ביולי 2022 (IDT)
replies: text: ::::::אני מביא שוב את ההקבלה לרצח ג'ורג' פלויד, שהיתה פרשה בעלת השלכות הרבה הרבה יותר גדולות מאשר רצח תאיר ראדה. ושם הקהילה החליטה במפורש למחוק גם את הערך על הרוצח וגם את הערך על הנרצח, מתוך השיקול שמה שרלוונטי אנציקלופדית זו הפרשה עצמה ואין חשיבות לכלל קורות החיים של המעורבים בפרשה מעבר לכך. Dovno - שיחה 00:49, 26 ביולי 2022 (IDT)
replies: text: :::::::אולה קרבצ'נקו התפרסמה בזיקה לרצח תאיר ראדה, אבל יש לה חיים גם מעבר לכך, ב-16 השנים שחלפו מאז הרצח, הן כציירת והן במלחמתה האישית לטיהור שמה, שהיא מעבר לפרשה עצמה. לא זה המצב בעניינם של הרוצח והנרצח ברצח ג'ורג' פלויד, שבהם עסקנו בימים המעטים שמיד לאחר הרצח, ולכן המשל שהבאת כלל אינו דומה לנמשל. דוד שי - שיחה 08:59, 26 ביולי 2022 (IDT)
replies: text: ::::::::דיון החשיבות הסתיים. למען ההבהרה, הוויקיפד היחיד שתמך בעמדתו של כותב הערך דוד שי, איתן, אינו בעל זכות הצבעה. Lostam - שיחה 09:37, 26 ביולי 2022 (IDT)
replies: text: :::::::::@Lostam, גם @Barak a תמך בחשיבות. תאו הארגמן - שיחה 10:14, 26 ביולי 2022 (IDT)
replies: text: ::::::::::תאו הארגמן, צודק! טעות שלי, פספסתי את דבריו של ברק. תודה רבה על תשומת הלב, הערך שוחזר. Lostam - שיחה 10:18, 26 ביולי 2022 (IDT)
replies: text: :::::::::::הכל בסדר  תאו הארגמן - שיחה 10:19, 26 ביולי 2022 (IDT)
thread_title:  חשיבות אנציקלופדית 

message: נדהמתי לראות ערך בויקיפדיה על אולה קרבצ'נקו כשחיפשתי תגובה שלה על ממצאי שערת בן זוגה לשעבר (בסייגים של אחוזי הודאות שקבעה מעבדת ה-DNA).
הבחורה הינה אדם לוקה בנפשו. מציירת לעצמה ציורי אימה (כותבי הערך לא הציגו את ציור "הלוחמת בתא השירותים") שלא קיבלו הכרה אומנותית מקצועית כלשהי (ובטח לא ציבורית) ומעורבת בסיפורים מזעזעים על ילדות מטרידה (שיטה ברברית ידועה להשאיר ילד לבדו בגוויית חיה ביער לבדו) ורצח מזוויע.
אם זה הכיוון של עורכי ויקיפדיה לכתוב ערכים על אנשים כאלה, הרי שמדובר בשיח רדוד וירוד, לא אמין בעליל (מתבסס על שמועות ורכילות עיתונאית פרובוקטיבית וזולה) וסוטה ב- 180 מעלות מהצהרות עורכי האנציקלופדיה הגדולה בעולם להנגיש כמה שיותר ערכים משמעותיים ונתונים אמינים לציבור, לגבי אנשים שתרמו משהו לעולמנו בעבר ובהווה.
עוד ערך כזה ואפסיק לחלוטין להיכנס לויקיפדיה, כאשר תחושת קבס מלווה אותי באשר להידרדרות הנחלת המידע החשוב לעולם ולצעירים בפרט.
מקווה שתודיעו לאלתר על מחיקת ערך הזוי זה, שעוסק בכלל ברכילות על נושא כאוב של פרשיית רצח מזעזעת במסווה של תיאור נתוני הדמות שמוצגת בערך זה. 79.179.174.183 12:05, 20 ביולי 2022 (IDT)
replies: text: לפי דבריך עולה שאולה קרבצ'נקו מאוד מעניינת אותך - כתבת כאן פרטים רבים שאינם מופיעים בערך, האם חשת קבס מעצמך כשאספת אותם? עם זאת, בהחלט מקובל שתפסיק לחלוטין להיכנס לויקיפדיה. אנחנו נעדכן בהתאם לכך את תחזית ההכנסות שלנו. דוד שי - שיחה 13:23, 20 ביולי 2022 (IDT)
replies: text: :אנחנו לא כותבים ערכים על פי הגדרת האזוטריות/רכילות/אופי/מהות של נשוא הערך, אלא על פי זכות הציבור המתעניין מאוד בפרשה לדעת על רוצחים וחפים מפשע כאחד, מושאי רכילות וסתם גאונים כאחד. Tmima5 - שיחה 09:33, 25 ביולי 2022 (IDT)

text: רק אל תבטל את המינוי. ראובן מ. - שיחה 10:24, 26 ביולי 2022 (IDT)
thread_title:  אם דמויות אזוטריות והזויות כמו אולה קרבצ'נקו מקבלות ערכים בויקיפדיה זה מעיד על דרדור המידע האמין שלכם 

message: מדובר בחשד מאוד גבוהה ויש הרבה עניין לציבור , בגלל שכל הפרשה מטלטלת ויש לשים הרבה משקל על חשודים שונים
יש חשיבות שיהיה ערך נפרד שכך אנשים שלא רוצים לשמוע על הסיפור הרחב אלא על סיפור החשוד יוכלו לקרוא ולהבין בצורה מדעית מאיפה מגיעים חשדות באותו אדם , בגלל שהמקרה שלה כל כך מיוחד לדעתי כן צריך ערך נפרד שבסופו יסופר לצד אחד )במקרה שייצא שאם היא לא זאת שעשתה את המעשה ) איך רודפים אדם חף מפשע מתמודד נפש עד לרמה שכמעט מפילים עליו אשמה שלא שלה , או לצד שני איך מוצאים אדם שעשה מעשה לאחר שנים ומגיעים אל הצדק איתו
לאחר מכן אפשר לשים תת מקרים שונים שמדברים על מקרים דומים וכו' 141.226.11.166 21:09, 20 ביולי 2022 (IDT)
thread_title:  חשוב להשאיר 

message: למה אין ערך לרומן זדורוב?
כמה מכם יודעים ששמו הוא לא zadorov אלא Zdorov? אולי פרט שולי אבל לא לאנציקלופדיה איתן - שיחה 13:15, 23 ביולי 2022 (IDT)
replies: text: כבר הוסבר למעלה.― מקף︙ණ‏ 12:11, 25 ביולי 2022 (IDT)

text: יפה, אני כבר שנים נלחם על החזרת שמו האמיתי של רומן! עליתי על זה במקרה במהלת תמלולים של כ-155 שעות חקירותיו. אדיק פאינשטיין - שיחה 02:24, 6 באוגוסט 2022 (IDT)
thread_title:  רומן זדורוב 

message: מקף, היקר מאוד. נכתבו כמה כתבות על תערוכת היחיד שלה, כולל בעיתון הארץ. להרבה מאוד אמנים שיש עליהם ערכים בוויקיפדיה אין אפילו רבע כתבה בעיתון כלשהו: בהארץ, בטיים אאוט, בפורטפוליו (מאת יובל סער), במאקו. את הכתבה/ביקורת אמנות בהארץ כתב אבי פיטשון, מבקר האמנות של הארץ (אולי תקראו אותה, הוא מדבר בשבח אמנותה) וגם יובל סער הוא מומחה לאמנות. כמו גם ניתן למצוא כתבת ריאיון מאת גילי איזיקוביץ עליה ועל האוצרת תמה גורן בגלריה שישי בהארץ ומרואיינת בכאן תרבות בידי גואל פינטו. בפועל, אין בוויקיפדיה העברית רף חשיבות לאמנים; כל אמן ישראלי שנכתב עליו ערך - הערך עליו שורד ואלה קרבצ'נקו עולה על רבים מהם.  לכן, בוודאי ובוודאי שיש לפרט על פעילותה כאמנית בערך הנוכחי, להביא בו תמונות מיצירותיה, לצוטט ביקורות ולצמצם ואף למחוק ערכים על "אמנים" אחרים שראויים הרבה פחות ממנה לערך כאמנית. 
replies: text: היקר, על מנת שתיוג יעבוד יש לתייג באותה עריכה שבה חתמת.  תאו הארגמן - שיחה 10:17, 26 ביולי 2022 (IDT)
replies: text: :, מציע שתרחיב את הערך על הפן שלה כאמנית. כרגע הוא לא מיוצג כלל בערך. תאו הארגמן - שיחה 10:26, 26 ביולי 2022 (IDT)
replies: text: :: היי, סליחה שלא הגבתי, התיוג באמת לא פעל.אני באמת מציע שתרחיב על פעילותה כאמנית. אם יהיה קצת יותר פירוט על הנושא הזה, אני חושב שפשוט אתפשר ואוותר על פתיחת הצבעת מחיקה.― מקף︙ණ‏ 11:40, 26 ביולי 2022 (IDT)
replies: text: :::@מקף, אחרי שקראתי את מה שכתב האנונימי אני חושב שאולי שיש לה חשיבות כאמנית, גם אם עיקר פרסומה לא היה בא לה אלמלא הפרשה עצמה. לי אישית אין זמן לכתוב את הפסקה, אבל אני מקווה שמישהו אחר ירים את הכפפה (לפני שתיפתח הצבעת מחיקה). תאו הארגמן - שיחה 21:11, 26 ביולי 2022 (IDT)

text: :הצגתי לכם נקודת מבט נוספת, נכון לרגע זה אין לי זמן ועניין להרחיב על כך. כל אחד אחר מוזמן לעשות זאת.
replies: text: ::יש לי ספק רב שקיימת חשיבות כאמנית. דוד55 - שיחה 06:37, 30 ביולי 2022 (IDT)

text: ::@דוד55, הכתבה של פיטשון ב"הארץ" שכנעה אותי שיש לה כזו. מצער שדווקא הפן הזה לא מופיע בערך, אבל אני לא מוצא את הזמן לטפל בזה בצורה משביעת רצון. תאו הארגמן - שיחה 13:56, 30 ביולי 2022 (IDT)
thread_title: חשיבות כאמנית